KSL ผุดบริษัทย่อย ลุยธุรกิจบริการขนส่งและขนถ่ายสินค้า
KSL ผุดบริษัทย่อย “ดับบลิวเอสพี โลจิสติกส์” ลุยธุรกิจบริการขนส่งและขนถ่ายสินค้า
26 ส.ค. 2559

บริษัท น้ำตาลขอนแก่น จำกัด (มหาชน) หรือ KSL ระบุว่า บริษัทได้จัดตั้งบริษัทย่อยแห่งใหม่ เมื่อวันที่ 23 ส.ค.59 ภายใต้ชื่อบริษัท ดับบลิวเอสพี โลจิสติกส์ จำกัด เพื่อประกอบธุรกิจบริการขนส่งและขนถ่ายสินค้า มีทุนจดทะเบียน 1,000,000 บาท แบ่งออกเป็นหุ้นสามัญจำนวน 100,000 หุ้น มูลค่าที่ตราไว้หุ้นละ 10 บาท โดยบริษัทถือหุ้นในสัดส่วนร้อยละ 99.97 ทั้งนี้ แหล่งเงินทุนเป็นเงินทุนหมุนเวียนของบริษัท